*4/1. sz. melléklet: Adatkezelési tájékoztató munkavállalók számára (a külföldön munkát végzőket érintően)*

**ADATKEZELÉSI TÁJÉKOZTATÓ**

**MUNKAVÁLLALÓK SZÁMÁRA**

**(a külföldön munkát végzőket érintően)**

A **K-Power Netherlands Korlátolt Felelősségű Társaság,** mint munkáltató (a továbbiakban: **Munkáltató vagy Társaság**) az alábbiakról tájékoztatja munkavállalóit (a továbbiakban: **Munkavállaló**):

Adatkezelő cégneve: **K-Power Netherlands Korlátolt Felelősségű Társaság**

Adatkezelő székhelye: 2161 Csomád, Kossuth Lajos út 103.

Adatkezelő cégjegyzékszáma: 13-09-165753

Adatkezelő adószáma: 24693983-2-13

Adatkezelő képviselője: Krajnyák Péter ügyvezető, Adorján Bence Tamás ügyvezető

Adatkezelő elektronikus elérhetősége: k-power@t-online.hu

Adatkezelési felelős: Adorján Bence Tamás

Adatkezelési felelős elérhetősége: 06 70 555 0003

**A Munkáltató tájékoztatja a Munkavállalókat, hogy személyes adataikat kizárólag a vonatkozó jogszabályi előírásokban, azok alapján elkészített Adatvédelmi Szabályzatában, továbbá annak mellékleteiben foglaltak alapján, azoknak megfelelően kezeli, az alábbiak szerint:**

**Az adatkezelés alapjául szolgáló jogszabályok**

* az Európai Parlament és a Tanács (EU) 2016/679 számú rendelete (2016. április 27.) - a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet), másképpen GDPR
* 2012. évi I. törvény - A munka törvénykönyvéről (Mt.)
* 2000. évi C. törvény – A számvitelről (Számv. tv.)

**1./ Mi az adatkezelés célja?**

Az adatkezelés célja a munkaügyi nyilvántartás vezetése, továbbá az illetékes hatóság (NAV) felé történő bejelentési kötelezettség teljesítése. Az adatainak megadása a munkaszerződés létrejöttéhez és a szerződés teljesítéséhez is feltétlenül szükségesek.

**2./ Kinek kerül továbbításra a személyes adat?**

- a cégcsoporthoz tartozó IMS Electro HU Kft. (székhely: 2724 Újlengyel, Határ út 12., adószám:13525345-2-13, Cégjegyzékszám:13-09-176965, képviseli: Krajnyák Péter ügyvezető, Adorján Bence Tamás ügyvezető, e-mail: info@ims-electro.hu) részére. Vállalkozáscsoporton belüli foglalkoztató-váltás, valamint a HR tevékenység ellátása érdekében.

- **a külföldi munkavégzés esetében a külföldi fővállalkozó munkatársai, továbbá a külföldi megbízó részére:**

………………………………………………………..

………………………………………………………..

………………………………………………………..

- az informatikus, webfejlesztő Kis Krisztián (székhely: 1181 Budapest, Csontváry utca 1., adószám: 8438000843, nyilvántartási száma: 53036612, e-mail: info@phresh-it.hu) részére,

-a könyvvizsgálatot végző társaság, az APOLLINE Bt. (székhely: 6000 Kecskemét, Fáklya u. 6. 4. em. 10., adószám: 21457524-2-03, Cégjegyzékszám: 03-06-111844, képviseli: Fokti Sándorné ügyvezető, e-mail: fokti@mail.opticon.hu) részére

- a biztosításokat kezelő cég, a HARMONIA Group Biztosítási Alkusz Kft. (székhely: 6000 Kecskemét, Kiskert tér 6., adószám: 13871691-1-03, Cégjegyzékszám: 03-09-114229, képviseli: Jelenfi István ügyvezető, e-mail: info@harmonia.co.hu) részére.

- a rendszergazda ZOMPUTER Kft. (székhely: 1221 Budapest, Kocsola utca 17., adószám: 12378308-2-43, Cégjegyzékszám: 01-09-672375, képviseli: Zombory Zoltán ügyvezető, e-mail: ceg@zomputer.hu) részére

**3./ Fontos tudnia, hogy a** külföldi fővállalkozó részére adatainak továbbítása a munkaszerződés egyik lényegi eleme, ha ez nem valósul meg, akkor nem lehetséges a külföldi munkavégzés. Ebben az esteben az adatkezelés célja és jogalapja a külföldi fővállalkozóval történő szerződés megkötéséhez és a későbbi munka elvégzéséhez valamint a szerződés teljesítése.

Az Adatkezelő az Ön adatait az Ön lakóhelyén (országon) illetve, az Európai Gazdasági Térség tagállamain kívüli fővállalkozó adatbázisába is továbbíthatja annak érdekében, hogy az adott munkafolyamatra előírt biztonsági és vagyonvédelmi rendelkezések betartásra kerüljenek (pl. gyári beléptetéshez szükséges adatok megadása érdekében). Az Adatkezelő csak olyan harmadik országbeli vállalkozás, mint adatkezelő vagy adatfeldolgozó részére továbbítja az Ön adatait, amely országban az adatok megfelelő szintű védelme biztosított.

**4./ Meddig kezeljük adatait? Mi történik a munkaviszony megszűnése után?**

Amely adathoz a hozzájárulás szükséges, visszavonásig kezeljük. Amely adat kezelése jogszabályon alapul, az elévülési időig (adóév + 5 év), ill. számviteli bizonylat esetén 8 évig.

Munkáltató tájékoztatja a Munkavállalókat, hogy a munkaviszony megszűnése esetén, Munkavállaló írásbeli kérelmére, Munkáltató azonnali hatállyal törli adatbázisából a Munkavállaló hozzájárulás alapján kezelt adatait, egyebeket akkor, amikor annak a jogalapja megszűnik (részletesen az Adatkezelési Szabályzat 1. sz. mellékletében foglalt táblázat tartalmazza).

**5./ Munkáltató technikai megfelelése**

Munkáltató tájékoztatja a Munkavállalókat, hogy rendelkezik azokkal **a technikai feltételekkel, amelyek biztosítják a tőle elvárható szintű adatbiztonságot**, amely lehetővé teszi azt, hogy harmadik személyek jogosulatlanul ne férhessenek hozzá Munkavállalók személyes adataihoz. Amennyiben harmadik személyek jogosulatlan módon szereznek hozzáférést Munkáltató által kezelt adatokhoz, Munkáltató minden tőle elvárható lépést megtesz, amelyek a Rendelet és egyéb releváns jogszabályok alapján tőle elvárhatóak, azonban a jogosulatlan hozzáférés következtében harmadik személyek által hozzáférhetővé vált adatkezelésért saját felelősségét kizárja.

6**./ A kezelt adatok körét, illetve további információt az adatkezeléssel kapcsolatban** az Adatkezelési Szabályzatban illetve annak 1. sz. mellékletében talál.

**7. / Munkavállaló jogosítványai az adatkezeléssel összefüggésben**

**7.1. Tájékozódáshoz való jog**

Amennyiben bármely Munkavállaló**tájékoztatást igényel adatai kezelésével kapcsolatban, jelezheti azt a** k-power@t-online.hu **e-mail címen a konkrét kérdés(ek) megjelölésével.**Munkáltató garantálja, hogy Munkavállaló tájékoztatás kérése esetén 25 napon belül érdemi információt kap.

**7.2. Lehetőség a személyes adat helyesbítésére**

A Munkavállaló kérheti, hogy a tévesen szereplő személyes adatát a Munkáltató helyesbítse. Abban az esetben, ha a helyesbítendő adatok alapján rendszeres adatszolgáltatás történik, a Munkáltató szükség esetén a helyesbítésről tájékoztatja az adatszolgáltatás címzettjét, illetve a Munkavállaló figyelmét felhívja arra, hogy a helyesbítést más adatkezelőnél is kezdeményeznie kell.

**7.3. Törléshez való jog**

A Munkavállaló a jogszabályokban, illetve az Adatkezelési Szabályzatban és a jelen Tájékoztatóban meghatározottak szerint kérheti személyes adatai törlését.

**7.4. Adatkezelés korlátozása iránti jog**

A Munkavállaló kérheti, hogy személyes adatainak kezelését a Munkáltató korlátozza, ha a Munkavállaló vitatja a kezelt személyes adatok pontosságát. Ebben az esetben a korlátozás arra az időtartamra vonatkozik, amely lehetővé teszi, hogy a Munkáltató ellenőrizze a személyes adatok pontosságát. A Munkáltató megjelöli az általa kezelt személyes adatot, ha a Munkavállaló vitatja annak helyességét vagy pontosságát, de a vitatott személyes adat helytelensége vagy pontatlansága nem állapítható meg egyértelműen.

A Munkavállaló kérheti, hogy személyes adatainak kezelését a Munkáltató korlátozza akkor is, ha az adatkezelés jogellenes, de a Munkavállaló ellenzi a kezelt személyes adatok törlését, és ehelyett kéri azok felhasználásának korlátozását.

A Munkavállaló továbbá akkor is kérheti, hogy személyes adatainak kezelését a Munkáltató korlátozza, ha az adatkezelés célja megvalósult, de a Munkavállaló igényli azok adatkezelő általi kezelését jogi igények előterjesztéséhez, érvényesítéséhez vagy védelméhez.

**7.5. Hozzáféréshez való jog**

A Munkavállaló kérheti, hogy személyes adatait és az azok kezelésével összefüggő információkat a Munkáltató rendelkezésre bocsájtsa.

**7.6. A jelen pont szerinti nyilatkozatok megtétele, jogorvoslatok**

Munkavállaló tájékoztatás, hozzáférés, helyesbítés, korlátozás és törlés iránti kérelmét, vagy bármely fenti egyéb nyilatkozatát előterjesztheti írásban, a Munkáltató székhelyére, telephelyére vagy fióktelepére címzett levélben, vagy a k-power@t-online.hu címre küldött e-mailben.

Ha a Munkáltató a Munkavállaló tájékoztatás, hozzáférés, helyesbítés, korlátozás és törlés iránti kérelmét nem teljesíti, a kérelem kézhezvételét követő 25 napon belül írásban közli a tájékoztatás, hozzáférés, helyesbítés, korlátozás vagy törlés iránti kérelem elutasításának indokait. A tájékoztatás, hozzáférés, helyesbítés, korlátozás vagy törlés iránti kérelem elutasítása esetén a Munkáltató tájékoztatja a Munkavállalót a bírósági jogorvoslat, továbbá a Nemzeti Adatvédelmi és Információszabadság Hatósághoz fordulás lehetőségéről.

A Munkavállaló panaszával fordulhat közvetlenül az illetékes hatósághoz:

**Nemzeti Adatvédelmi és Információszabadság Hatóság**

**Cím: 1055 Budapest, Falk Miksa utca 9-11**

**Telefon: +36 (30) 683-5969**

**Fax: +36 (1) 391-1410**

**Elektronikus elérhetőség:** **ugyfelszolgalat@naih.hu**

**Weboldal:** [**http://naih.hu**](http://naih-hu)

A Munkavállaló jogosult jogainak megsértése esetén bírósághoz fordulni. A per elbírálása a törvényszék hatáskörébe tartozik. A per – a Munkavállaló választása szerint – a Munkavállaló lakóhelye vagy tartózkodási helye szerinti törvényszék előtt is megindítható. A Munkáltató kérésre a Munkavállalót részletesen tájékoztatja a jogorvoslat lehetőségéről és eszközeiről.

**8./   Egyéb rendelkezések**

Munkáltató a neki megadott személyes adatokat nem ellenőrzi. A megadott személyes adatok megfelelőségéért kizárólag az azt megadó személy felel.

A jelen tájékoztatóbban foglaltakon túlmenően Munkáltató bizonyos, jogszabály által meghatározott kötelező esetekben – pl. hivatalos bírósági, rendőrségi megkeresés, jogi eljárás szerzői-, vagyoni-, illetve egyéb jogsértés vagy ezek alapos gyanúja miatt a Munkáltató érdekeinek sérelme, a szolgáltatás biztosításának veszélyeztetése, jogszabályból fakadó egyéb kötelező adatszolgáltatás (pl. könyvvizsgáló) – harmadik személyek számára hozzáférhetővé teszi a Munkavállaló személyes adatait.

A Munkáltató az általa kezelt személyes adat helyesbítéséről, korlátozásáról, ill. törléséről az érintettet, továbbá mindazokat értesíti, akiknek korábban a személyes adatot adatkezelés céljára továbbította. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

**9./   Jelen tájékoztatás és utasítás későbbi módosulása**

Munkáltató fenntartja a jogot fenti tájékoztatás, illetve utasítások egyoldalú módosítására. Az esetleges módosításról Munkáltató a Munkavállalókat azok e-mail címére küldött elektronikus levélben illetve honlapján tájékoztatja.

**Adatkezelésünkről bővebben Adatkezelési Szabályzatunkból és annak mellékleteiből is tájékozódhat.**

**Amennyiben Önnek, személyes adatainak kezelésével kapcsolatban bármilyen kérdése van, a fent megjelölt elérhetőségek egyikén fordulhat hozzánk!**

**K-Power Netherlands Korlátolt Felelősségű Társaság**

Munkáltató